66. ΝΟΜΟΘΕΤ. ΔΙΑΤΑΓΜΑ υπ’ αριθ. 17 της 27 Νοεμ./2 Δεκ. 1968 (ΦΕΚ Α΄ 280) Περί συνταξιοδοτήσεως των διοριζομένων ως μετακλητών μονίμων υπαλλήλων του Δημοσίου ή των Νομικών Προσώπων Δημοσίου Δικαίου. ΄Αρθρον μόνον.-1.Οι κατά τας διατάξεις της υπ’ αριθ. ΚΒ΄/1968 Συντακτικής Πράξεως «περί προσωρινής πληρώσεως δημοσίων τινών θέσεων δια διορισμού μετακλητών υπαλλήλων προς διασφάλισιν της αποδοτικότητος των δημοσίων υπηρεσιών», διοριζόμενοι ως μετακλητοί υπάλληλοι εις κενάς θέσεις επί 3ω έως και 1ω βαθμώ προερχόμενοι εκ μονίμων υπαλλήλων του Δημοσίου ή Νομικών Προσώπων Δημοσίου Δικαίου, δεν υπάγονται εις τους περιορισμούς της παρ. 4 του άρθρ. 1 του υπ’ αριθ. 1854/1951 Α.Ν. «περί απονομής των πολιτικών και στρατιωτικών συντάξεων», του χρόνου υπηρεσίας ως μετακλητών λογιζομένου ως διανυθέντος εις τον βαθμόν της μονίμου θέσεώς των. Εν περιπτώσει απομακρύνσεως τούτων εκ της θέσεως του μετακλητού υπαλλήλου, ανακτώσιν αυτοδικαίως την ιδιότητα και τον βαθμόν της, προ του διορισμού των ως μετακλητών, μονίμου θέσεώς των. 2.Ο υπό την ιδιότητα του μετακλητού υπαλλήλου διανυόμενος χρόνος υπό των εν τη προηγουμένη παραγράφω υπαλλήλων προσμετρείται δια πάσαν περίπτωσιν καταστάσεως τούτων εις την υπηρεσίαν των ως μονίμων και ειδικώτερον εις ό,τι αφορά τον χρόνον προαγωγής εις τον αμέσως ανώτερον βαθμόν, την παροχήν προσαυξήσεων μισθού κλπ. 3.Η ασφάλισις των ανωτέρω μετακλητών υπαλλήλων εις τα οικεία Ασφαλιστικά Ταμεία δεν διακόπτεται, των αποδοχών τούτων υποκειμένων εις τα κεκανονισμένας κρατήσεις. 4.Η ισχύς του παρόντος ανατρέχει απο της ενάρξεως της ισχύος της υπ’ αριθ. ΚΒ΄/1968 Συντακτικής Πράξεως. Δια του Ν.Δ. 394/1974 (κατωτ. αριθ. 126) ωρίσθη, ότι αι διατάξεις του ανωτέρω Ν.Δ. 17/1968 έχουν ανάλογον εφαρμογήν επί των διοριζομένων κατά την παρ. 2 του άρθρ. 1 της υπ’ αριθ. 4/1974 Συντακτ. Πράξεως, (τόμ. 2Β σελ. 422,07) ως μετακλητών υπαλλήλων, προερχομένων εκ μονίμων υπαλλήλων του Δημοσίου ή Ν.Π.Δ.Δ. 